Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Томислав Цветковски, со службена легитимација број 28-0004, Никола Димитровски со службена легитимација број 28-0003 и Соња Стефановска со службена легитемација број 0010, извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа Прилеп со седиште на ул. Стеван Апостолоски број 17, Прилеп, застапуван од Директорот Дејан Тошески и со Записник ИП1 број 16- 392 од 07.09.2023 година ја утврди фактичката состојба и врз основа на член 338 од Законот за социјалната заштита(„Службен весник на Република Северна Македонија” број 104/2019, 146/2019, 275/2019, 302/2020, 311/2020, 163/2021, 294/2021, 99/22, 236/22 и 65/23), на ден 18.09.2023 година го донесе следното

**Р Е Ш Е Н И Е**

Се наредува на Дејан Тошески Директор на ЈУ Меѓуопштински Центар за социјална работа Прилеп (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и 53/2021), подзаконските, општите, поединечните и другите акти донесени врз нивна основа, да ги преземе следните мерки во определените рокови:

1. Центарот да изработува стручна документација-Наод и мислење на стручен работник, вклучен во работата со корисникот, Наод и мислење на стручен тим, вклучен во работата со корисникот и План за индивидуална работа, при спроведување на мировна постапка на брачните партнери и доставување на мислење за доверување на малолетни деца до судот, за давање на мислење за доверување на малолетни деца по предлог за издавање на привремена мерка до судот, вонбрачно доверување на малолетни деца, донесување на решение за одржување на лични односи и непосредни контакти на малолетно дете со родителот со кого не живее, согласно член 275 и 281 од Законот за социјалната заштита и член 26 став 1 точка 2, 3 и 4 од Правилникот за начинот на водење и соджина на евиденцијата за корисниците на правата од социјална заштита и документацијата за стручната работа(„Службен весник на Република Македонија,, број 171/2011).

Центарот да изработува стручна документација- Наод и мислење на стручен работник, вклучен во работата со корисникот и Наод и мислење на стручен тим, вклучен во работата со корисникот, при издавање на патна исправа, согласно член 281 од Законот за социјалната заштита и член 26 став 1 точка 2 и 3 од Правилникот

**Рокот за извршување на изречената инспекциска мерка изнесува 30 дена од приемот на решението и постојано.**

2. Центарот да врши увид во домот на родителите за да има увид за станбените и материјални услови на децата, при давање на мислење за доверување на малолетни деца по предлог за издавање на привремена мерка до судот, вонбрачно доверување на малолетни деца, согласно член 274 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението и постојано.**

3. Центарот да го известува судот во законскиот рок од три месеци од приемот на известувањето од судот за мирење на брачните другари и доверување на малолетни деца, согласно член 237 став 3 и 4 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано.**

4. Центарот во предметот бр. УП1 0805-2500 од 10.03.2023 година за **Г.и С. М.** да донеси спогодба или решение за начинот на одржување на лични односи и непосредни контакти на таткото со малолетните деца, согласно член 79 став 1 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано.**

5. Центарот да бара изјава на записник од родителот дека е согласен детето да се додели на другиот родител, по поднесување на барање, согласно член 49 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано.**

6. Центарот да го доставува решението за давање согласност за издавање на патна исправа до двата родители, со цел да им овозможи право на правна заштита, согласно член 263 Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението и постојано.**

7. Во Уписникот УП1 кој се води во Центарот да се впишува соджината во соодветните рубрики, согласно член 14 од Законот за семејството и член 16 и 19 од Правилникот за начинот на водење и соджина на евиденцијата за корисниците на правата од социјална заштита и документацијата за стручната работа(„Службен весник на Република Македонија,, број 171/2011).

.

**Рокот за извршување на изречената инспекциска мерка изнесува 30 дена од приемот на решението и постојано.**

8.Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Томислав Цветковски, со службена легитимација број 28-0004, Никола Димитровски со службена легитимација број 28-0003 и Соња Стефановска со службена легитемација број 0010, извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа Прилеп со седиште на на ул.,, Стеван Апостолоски број 17 Прилеп, застапуван од Директорот Дејан Тошески и со Записник ИП1 број 16-392 од 07.09.2023 година, во кој се констатирани недостатоци и неправилности при спроведување на мировна постапка на брачните партнери и доставување на мислење за доверување на малолетни деца до судот, давање на мислење за доверување на малолетни деца по предлог за издавање на привремена мерка, вонбрачно доверување на малолетни деца, донесување на решение за одржување на лични односи и непосредни контакти на малолетно дете со родителот со кого не живее и за издавање на патна исправа.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-392 од 18.09.2023 година.

Инспектори за социјална заштита:

Томислав Цветковски- Виш инспектор

Никола Димитровски- Виш инспектор

Соња Стефановска-Инспектор